CELEX: 62018CN0436
Language: sl
Date: 2018-07-02 00:00:00
Title: Zadeva C-436/18 P: Pritožba, ki jo je Shanxi Taigang Stainless Steel Co. Ltd vložila 2. julija 2018 zoper sodbo Splošnega sodišča (drugi senat) z dne 23. aprila 2018 v zadevi T-675/15, Shanxi Taigang Stainless Steel/Evropska komisija

24.9.2018   
            
            
               SL
            
            
               Uradni list Evropske unije
            
            
               C 341/7
            
         
      Pritožba, ki jo je Shanxi Taigang Stainless Steel Co. Ltd vložila 2. julija 2018 zoper sodbo Splošnega sodišča (drugi senat) z dne 23. aprila 2018 v zadevi T-675/15, Shanxi Taigang Stainless Steel/Evropska komisija
      (Zadeva C-436/18 P)
      (2018/C 341/08)
      Jezik postopka: angleščina
      
         Stranke
      
      
         Pritožnica: Shanxi Taigang Stainless Steel Co. Ltd (zastopnika: E. Vermulst, J. Cornelis, odvetnika)
      
         Druge stranke v postopku: Evropska komisija, Eurofer, Association Européenne de l'Acier, ASBL
      
         Predlogi
      
      Pritožnica Sodišču predlaga, naj:
      
                  —
               
               
                  Razveljavi sodbo Splošnega sodišča z dne 23. aprila 2018 v zadevi T-675/15, Shanxi Taigang Stainless Steel Co. Ltd./Evropska komisija;
               
            
                  —
               
               
                  razveljavi Izvedbeno uredbo Komisije (EU) 2015/1429 (1) z dne 26. avgusta 2015 o uvedbi dokončne protidampinške dajatve na uvoz hladno valjanih ploščatih izdelkov iz nerjavnega jekla s poreklom iz Ljudske republike Kitajske in Tajvan v delu, v katerem se nanaša na pritožnico; in
               
            
                  —
               
               
                  naloži Evropski komisiji, naj plača pritožničine stroške te pritožbe ter stroške postopka pred Splošnim sodiščem v zadevi T-675/15.
               
            podredno,
      
                  —
               
               
                  zadevo vrne Splošnemu sodišču v odločanje; in
               
            
                  —
               
               
                  pridrži odločitev o stroških postopka pred Splošnim sodiščem in pritožbenega postopka.
               
            
         Pritožbeni razlogi in bistvene trditve
      
      Pritožnica v utemeljitev pritožbe navaja dva pritožbena razloga.
      Prvič, v izpodbijani sodbi naj bi bila podana nezakonita razlaga drugega stavka drugega odstavka člena 2(7)(a) Uredbe Sveta (ES) št. 1225/2009 (2) z dne 30. novembra 2009 o zaščiti proti dampinškemu uvozu iz držav, ki niso članice Evropske, s tem, da je iz te določbe razbrala pogoj glede izbire analogne države, ki ga v besedilu te določbe ni.
      Drugič, s tem, da določa, da prilagoditve normalne vrednosti načeloma niso mogoče pri uporabi člena 2(7)(a) Uredbe Sveta (ES) št. 1225/2009, naj bi bila v izpodbijani sodbi kršena ta določba.
      
         (1)  UL 2015, L 224, str. 10.
      
         (2)  UL 2009, L 343, str. 51.